Hillside Guest House | LekkeSlaap
Hillside Guest House: Hooffoto's
Adres: President Swart-singel 6, Bethulie, 9992, Vrystaat
Hillside Guest House is in Bethulie geleë en bied gehalteverblyf in hierdie historiese dorp. Bethulie het 'n uitsig oor die Oranjerivier en die langste treinbrug in die suidelike halfrond.
Gerieflike verblyf word in 'n selfsorghuis gebied wat ten volle gemeubileer is. Die huis beskik oor 4 slaapkamers en het slaapplek vir 11 gaste. Die hele huis kan ook saam bespreek word.
Die eerste slaapkamer het 'n dubbelbed, die tweede slaapkamer het 2 enkelbeddens, die derde kamer het 'n dubbelbed en 'n enkelbed en die vierde slaapkamer het 'n dubbelbed, enkelbed, en 'n slaapbank vir 'n kind. Die hoofslaapkamer het 'n volledige en-suite badkamer en sy eie ontbythoekie met 'n yskas, mikrogolfoond en koffiemaakgeriewe. Hierdie kamer kan op sy eie gehuur word of saam met kamer 3 bespreek word vir slaapplek vir nog 3 gaste. Al die beddens het elektriese komberse en ekstra beddens is op versoek beskikbaar.
Die kombuis is toegerus met 'n stoof, oond, yskas, mikrogolfoond, koffie- en teemaakgeriewe, eetgerei en breekware. Die leefarea het gemaklike sitplek en 'n TV met 'n OVHD-dekodeerder.
Braaigeriewe is beskikbaar en braaipakke is op versoek beskikbaar indien vooraf gereël.
Bethulie is in die middel van Suid-Afrika geleë en is die ideale oornagplek vir gaste wat tussen Kaapstad en Johannesburg, Port Elizabeth, Oos-Londen, die Wildekus en die Tuinroete reis. Dit is ook ideaal vir Kaapstad- en Durban-reisigers. Die dorp is naby die N1 en N6 en daar is geen grondpaaie nie. Kom besoek dié historiese dorp met besienswaardighede verwant aan die Suid-Afrikaanse Oorlog soos die konsentrasiekamp, en die Pellissier-museum en Pellissier-grafte.
4.1 uit 5van 9 resensies vir Hillside Guest House
Gaste dink Hillside Guest House het 'n goeie ligging
https://d288tngog90ix0.cloudfront.net/AAEAAQAAAAAAAAAAAAAAhIosenDTZx3QoY8RBB7dbrv7oVjlnmLX8yfv02vLvSZYeOBRuo?w=1440&h=960&fit=crop&auto=format Vanaf R580 per nag (vir 2 persone) 9 5 1 5 6 President Swart Crescent Bethulie 9992 Vrystaat 086 999 0018 14:00-20:00 10:00 -30.493800755133 25.968472331352